CELEX: 32018R0190
Language: ro
Date: 2017-11-24 00:00:00
Title: Regulamentul delegat (UE) 2018/190 al Comisiei din 24 noiembrie 2017 de modificare a Regulamentului delegat (UE) nr. 1393/2014 de stabilire a unui plan privind aruncarea capturilor înapoi în mare pentru anumite activități de pescuit pelagic în apele de nord-vest

9.2.2018   
            
            
               RO
            
            
               Jurnalul Oficial al Uniunii Europene
            
            
               L 36/8
            
         REGULAMENTUL DELEGAT (UE) 2018/190 AL COMISIEI
   din 24 noiembrie 2017
   de modificare a Regulamentului delegat (UE) nr. 1393/2014 de stabilire a unui plan privind aruncarea capturilor înapoi în mare pentru anumite activități de pescuit pelagic în apele de nord-vest
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (1), în special articolul 15 alineatul (6) și articolul 18 alineatele (1) și (3),
   întrucât:
   
               (1)
            
            
               Regulamentul (UE) nr. 1380/2013 are ca obiectiv eliminarea treptată a practicii aruncării capturilor înapoi în mare din cadrul tuturor activităților de pescuit din Uniune prin introducerea unei obligații de debarcare pentru capturile de specii care fac obiectul unor limite de captură.
            
         
               (2)
            
            
               Articolul 15 alineatul (6) din Regulamentul (UE) nr. 1380/2013 conferă Comisiei competența de a adopta, prin intermediul unui act delegat, planuri privind aruncarea capturilor înapoi în mare pentru o perioadă de maximum trei ani, care pot fi reînnoite o singură dată, pe baza recomandărilor comune elaborate de statele membre în urma consultării consiliilor consultative relevante.
            
         
               (3)
            
            
               Regulamentul delegat (UE) nr. 1393/2014 al Comisiei (2) a stabilit un plan privind aruncarea capturilor înapoi în mare pentru anumite activități de pescuit pelagic în apele de nord-vest, în vederea facilitării punerii în aplicare a obligației de debarcare prin intermediul anumitor mecanisme de flexibilitate.
            
         
               (4)
            
            
               Belgia, Franța, Irlanda, Țările de Jos, Spania și Regatul Unit au un interes direct în ceea ce privește gestionarea pescuitului în apele de nord-vest. După consultarea Consiliului consultativ pentru apele de nord-vest și a Consiliului consultativ pentru stocuri pelagice, aceste state membre au înaintat Comisiei o recomandare comună la 31 mai 2017.
            
         
               (5)
            
            
               În privința speciilor pentru care dovezile științifice indică rate de supraviețuire ridicate, pot fi specificate excepții de la obligația de debarcare a tuturor capturilor, în conformitate cu articolul 15 alineatul (5) litera (b) din Regulamentul (UE) nr. 1380/2013 („excepții privind rata ridicată de supraviețuire”).
            
         
               (6)
            
            
               În recomandarea comună se propune aplicarea, în anumite condiții, a unei excepții privind rata ridicată de supraviețuire în 2019 și 2020 pentru capturile de macrou și hering capturate în cadrul pescuitului cu juvelnice, care vizează speciile pentru care nu există cote din diviziunile ICES VIIe și VIIf. Dovezile furnizate de statele membre pentru a justifica excepția respectivă au fost examinate de Comitetul științific, tehnic și economic pentru pescuit (CSTEP). CSTEP a concluzionat că dovezile aduse în sprijinul excepției propuse sunt similare cu cele aduse pentru a justifica alte excepții incluse în planurile precedente privind aruncarea capturilor înapoi în mare și au fost evaluate anterior de CSTEP. În cazul în care, potrivit dovezilor științifice, creșterile în selectivitate sunt foarte dificile sau în cazul în care tratarea capturilor nedorite generează costuri disproporționate, pot fi specificate, de asemenea, excepții de la obligația de debarcare a tuturor capturilor, în conformitate cu articolul 15 alineatul (5) litera (c) din Regulamentul (UE) nr. 1380/2013 (excepții de minimis).
            
         
               (7)
            
            
               În recomandarea comună se propune aplicarea unei excepții de minimis pentru o cantitate de până la 6 % în 2018 și de până la 5 % în 2019 și în 2020 din totalul capturilor anuale de putasu (Micromesistius poutassou), capturat în cadrul pescuitului cu traule pelagice industriale, care vizează specia respectivă din diviziunile ICES Vb, VI și VII, precum și prelucrarea la bord a speciei respective pentru a obține baza de surimi. Statele membre implicate au furnizat dovezi care demonstrează că selectivitatea nu poate fi sporită și că tratarea capturilor nedorite generează costuri disproporționate. CSTEP a examinat excepția propusă și a concluzionat că aceasta este suficient de bine argumentată. Prin urmare, excepția propusă poate fi inclusă în Regulamentul delegat (UE) nr. 1393/2014.
            
         
               (8)
            
            
               În recomandarea comună se propune aplicarea unei excepții de minimis pentru o cantitate de până la 6 % în 2018 și de până la 5 % în 2019 și în 2020 din totalul capturilor anuale de ton alb (Thunnus alalunga), capturat în cadrul pescuitului pescuitul direcționat de ton alb, efectuat cu traule pelagice îngemănate (PTM) în diviziunea ICES VII. Statele membre au furnizat dovezi care demonstrează că depozitarea și tratarea capturilor nedorite pe mare și la mal generează costuri disproporționate. CSTEP a examinat dovezile furnizate de statele membre. În evaluarea sa, CSTEP a invocat riscul respingerii selective. În această privință, ar trebui remarcat faptul că, în temeiul articolului 19a alineatul (3) din Regulamentul (CE) nr. 850/1998 al Consiliului (3), interzicerea aruncării capturilor înapoi în mare nu se aplică capturilor de specii care nu fac obiectul obligației de debarcare în temeiul articolului 15 alineatul (4) din Regulamentul (UE) nr. 1380/2013. Prin urmare, excepția propusă poate fi inclusă în Regulamentul delegat (UE) nr. 1393/2014.
            
         
               (9)
            
            
               În recomandarea comună se propune aplicare, în 2018, 2019 și 2020, a unei excepții de minimis pentru o cantitate de până la maximum 1 % din totalul capturilor anuale de macrou (Scomber scombrus), stavrid negru (Trachurus spp.), hering (Clupea harengus) și merlan (Merlangius merlangus), capturate în cadrul pescuitului de specii pelagice mici cu traulere pelagice (OTM și PTM) cu o lungime totală de până la 25 de metri, care vizează speciile macrou, stavrid negru și hering din diviziunea ICES VIId. Dovezile științifice furnizate de statele membre în sprijinul excepției propuse au fost examinate de CSTEP. CSTEP a remarcat că excepția de minimis le poate oferi flotelor implicate un stimulent pentru a-și adapta comportamentul și pentru a continua cercetarea cu privire la metodele de ameliorare a selectivității. Prin urmare, excepția în cauză poate fi inclusă în Regulamentul delegat (UE) nr. 1393/2014.
            
         
               (10)
            
            
               În consecință, durata planului privind aruncarea capturilor înapoi în mare ar trebui prelungită până la 31 decembrie 2020.
            
         
               (11)
            
            
               Articolul 2 din Regulamentul delegat (UE) nr. 1393/2014 prevede o excepție privind rata de supraviețuire pentru capturile de macrou și, respectiv, hering capturate în cadrul pescuitului cu plase pungă. Această măsură a fost evaluată pozitiv de CSTEP în 2014. Comisia consideră că dovezile pe care s-a bazat evaluarea rămân valabile pentru următorii trei ani. Prin urmare, este oportun să se prelungească aplicarea măsurii până în 2020.
            
         
               (12)
            
            
               Regulamentul delegat (UE) nr. 1393/2014 și anexa la acesta ar trebui modificate în consecință.
            
         
               (13)
            
            
               Întrucât măsurile prevăzute în prezentul regulament au un impact direct asupra activităților economice legate de sezonul de pescuit sau asupra planificării sezonului de pescuit al navelor din Uniune, prezentul regulament ar trebui să intre în vigoare imediat după publicarea sa. Având în vedere faptul că planul privind aruncarea capturilor înapoi în mare instituit prin Regulamentul delegat (UE) nr. 1393/2014 expiră la 31 decembrie 2017, prezentul regulament ar trebui să se aplice începând cu 1 ianuarie 2018,
            
         ADOPTĂ PREZENTUL REGULAMENT:
   Articolul 1
   Regulamentul delegat (UE) nr. 1393/2014 se modifică după cum urmează:
   
               1.
            
            
               La articolul 2 se adaugă următorul alineat (6):
               „(6)   Prin derogare de la articolul 15 alineatul (1) din Regulamentul (UE) nr. 1380/2013, obligația de debarcare nu se aplică în 2019 și în 2020 capturilor de macrou și de hering capturate în cadrul pescuitului cu juvelnice, care vizează specii pelagice care nu fac obiectul unor cote în diviziunile ICES VIIe și VIIf, în cazul în care cerințele prevăzute la alineatele (1)-(5) din prezentul articol și la articolul 4 din prezentul regulament sunt îndeplinite mutatis mutandis.”
            
         
               2.
            
            
               La articolul 3, titlul se înlocuiește cu următorul text: „Excepțiile de minimis în anii 2015, 2016 și 2017”.
            
         
               3.
            
            
               Se introduce următorul articol 3a:
               „Articolul 3a
               Excepțiile de minimis în anii 2018, 2019 și 2020
               Prin derogare de la articolul 15 alineatul (1) din Regulamentul (UE) nr. 1380/2013, pot fi aruncate înapoi în mare următoarele cantități:
               
                           (a)
                        
                        
                           până la 6 % în 2018 și până la 5 % în 2019 și în 2020 din totalul capturilor anuale de putasu (Micromesistius poutassou) capturat în cadrul pescuitului cu traule pelagice industriale care vizează specia respectivă în diviziunile ICES Vb, VI și VII și prelucrează la bord specia respectivă pentru a obține baza de surimi;
                        
                     
                           (b)
                        
                        
                           până la 6 % în 2018 și până la 5 % în 2019 și în 2020 din totalul capturilor anuale de ton alb (Thunnus alalunga) capturat în cadrul pescuitului direcționat de ton alb, efectuat cu traule pelagice îngemănate (PTM) în subzona ICES VII;
                        
                     
                           (c)
                        
                        
                           până la maximum 1 % în 2018, 2019 și 2020 din totalul capturilor anuale de macrou (Scomber scombrus), stavrid negru (Trachurus spp.), hering (Clupea harengus) și merlan (Merlangius merlangus) capturate în cadrul pescuitului cu traulere pelagice cu o lungime totală de până la 25 de metri, care utilizează traule pelagice (OTM și PTM) și care vizează speciile macrou, stavrid negru și hering din diviziunea ICES VIId.”
                        
                     
         
               4.
            
            
               La articolul 5, al doilea paragraf se înlocuiește cu următorul text:
               „Se aplică de la 1 ianuarie 2015 până la 31 decembrie 2020.”
            
         
               5.
            
            
               Anexa se înlocuiește cu textul din anexa la prezentul regulament.
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 ianuarie 2018.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 noiembrie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 354, 28.12.2013, p. 22.
   
      (2)  Regulamentul delegat (UE) nr. 1393/2014 al Comisiei din 20 octombrie 2014 de stabilire a unui plan privind aruncarea capturilor înapoi în mare pentru anumite activități de pescuit pelagic în apele de nord-vest (JO L 370, 30.12.2014, p. 25).
   
      (3)  Regulamentul (CE) nr. 850/98 al Consiliului din 30 martie 1998 pentru conservarea resurselor de pescuit prin măsuri tehnice de protecție a puietului de organisme marine (JO L 125, 27.4.1998, p. 1).
   
      ANEXĂ
      
                  1.
               
               
                  Activități de pescuit în zonele ICES Vb, VIa, VIb:
                  
                              
                                 Cod
                              
                           
                           
                              
                                 Unealtă de pescuit pelagic
                              
                           
                           
                              
                                 Cote de specii vizate
                              
                           
                        
                              OTB
                           
                           
                              Traule de fund cu panouri
                           
                           
                              Macrou, hering, stavrid negru, putasu, caproide, argentină
                           
                        
                              OTM
                           
                           
                              Traule pelagice cu panouri, altele
                           
                           
                              Macrou, hering, stavrid negru, putasu, caproide, argentină
                           
                        
                              PTB
                           
                           
                              Traule de fund îngemănate (altele)
                           
                           
                              Macrou
                           
                        
                              PTM
                           
                           
                              Traule pelagice îngemănate
                           
                           
                              Hering, macrou, stavrid negru
                           
                        
                              PS
                           
                           
                              Plase-pungă
                           
                           
                              Macrou, putasu
                           
                        
                              LHM
                           
                           
                              Petactar
                           
                           
                              Macrou
                           
                        
                              LTL
                           
                           
                              Undițe tractate
                           
                           
                              Macrou
                           
                        
            
                  2.
               
               
                  Activități de pescuit în zonele ICES VII (cu excepția zonelor ICES VIIa, VIId și VIIe):
                  
                              
                                 Cod
                              
                           
                           
                              
                                 Unealtă de pescuit pelagic
                              
                           
                           
                              
                                 Cote de specii vizate
                              
                           
                        
                              LHM
                           
                           
                              Petactar
                           
                           
                              Macrou
                           
                        
                              LTL
                           
                           
                              Undițe tractate și platforme și paragate
                           
                           
                              Ton alb
                           
                        
                              PTM
                           
                           
                              Traule pelagice îngemănate
                           
                           
                              Putasu, macrou, stavrid negru, ton alb, caproide, hering
                           
                        
                              OTM
                           
                           
                              Traule pelagice cu panouri
                           
                           
                              Putasu, macrou, stavrid negru, caproide, hering, ton alb
                           
                        
                              OTB
                           
                           
                              Traule de fund cu panouri
                           
                           
                              Hering
                           
                        
                              PS
                           
                           
                              Plase-pungă
                           
                           
                              Macrou, stavrid negru
                           
                        
            
                  3.
               
               
                  Activități de pescuit în zonele ICES VIId și VIIe:
                  
                              
                                 Cod
                              
                           
                           
                              
                                 Unealtă de pescuit pelagic
                              
                           
                           
                              
                                 Cote de specii vizate
                              
                           
                        
                              OTB
                           
                           
                              Traule cu panouri (nespecificate)
                           
                           
                              Șprot
                           
                        
                              GND
                           
                           
                              Setci în derivă
                           
                           
                              Macrou, hering
                           
                        
                              LHM
                           
                           
                              Petactare și lansete
                           
                           
                              Macrou
                           
                        
                              OTM
                           
                           
                              Traule pelagice cu panouri (altele)
                           
                           
                              Șprot, stavrid negru, macrou, hering, caproide
                           
                        
                              PTM
                           
                           
                              Traule pelagice îngemănate (altele)
                           
                           
                              Stavrid negru
                           
                        
                              PS
                           
                           
                              Plase-pungă
                           
                           
                              Macrou, stavrid negru
                           
                        
            
                  4.
               
               
                  Activități de pescuit în zona ICES VIIa:
                  
                              
                                 Cod
                              
                           
                           
                              
                                 Unealtă de pescuit pelagic
                              
                           
                           
                              
                                 Cote de specii vizate
                              
                           
                        
                              OTM
                           
                           
                              Traule pelagice cu panouri
                           
                           
                              Hering
                           
                        
                              PTM
                           
                           
                              Traule pelagice îngemănate
                           
                           
                              Hering
                           
                        
                              LHM
                           
                           
                              Petactare
                           
                           
                              Macrou
                           
                        
                              GNS
                           
                           
                              Setci
                           
                           
                              Hering